Λαπαροσκοπική χειρουργική

Η **λαπαροσκοπική χειρουργική** ή **λαπαροσκόπηση** είναι τρόπος χειρουργικής επέμβασης. 

Η λαπαροσκοπική χειρουργική, γνωστή και ως ελάχιστα επεμβατική χειρουργική, αποτελεί μια σύγχρονη χειρουργική τεχνική που επιτρέπει την εκτέλεση επεμβάσεων στο εσωτερικό της κοιλιάς και της λεκάνης χωρίς την ανάγκη μεγάλης τομής. Αντί για μία μεγάλη τομή, ο χειρουργός δημιουργεί δύο έως πέντε μικρές οπές (μεγέθους 0,5 έως 1,5 εκατοστών). Μέσω αυτών των οπών, εισάγει ένα λεπτό τηλεσκόπιο (το λαπαροσκόπιο) που είναι συνδεδεμένο με μια κάμερα, επιτρέποντας την προβολή του εσωτερικού της κοιλιάς σε μεγεθυμένη εικόνα σε μια οθόνη. Παράλληλα, ειδικά, μακρόστενα εργαλεία εισάγονται από τις άλλες οπές, με τα οποία ο χειρουργός εκτελεί την επέμβαση. Η τεχνική αυτή προσφέρει σημαντικά πλεονεκτήματα, όπως μειωμένο μετεγχειρητικό πόνο, ταχύτερη ανάρρωση, μικρότερη παραμονή στο νοσοκομείο και καλύτερο αισθητικό αποτέλεσμα λόγω των μικρών ουλών.

Αποτελεί μία από τις σημαντικότερες εξελίξεις - από αρκετούς θεωρείται η σημαντικότερη - της Γενικής Χειρουργικής κατά την διάρκεια του 20ου αιώνα, που αναπτύχθηκε κυρίως τη δεκαετία του 1990 με την χρήση των οπτικών ινών και της τεχνολογίας βίντεο. Έως το 1987, έτος που για πρώτη φορά έγινε η πρώτη λαπαροσκοπική χολοκυστεκτομή από τον Philippe Mouret, η λαπαροσκόπηση δεν εχρησιμοποιείτο από τους χειρουργούς. Από τότε όμως, η ενδοσκοπική αυτή τεχνική έχει οδηγήσει σε επανάσταση στην πρακτική εφαρμογή της χειρουργικής, όπως παλαιότερα είχαν κάνει η εισαγωγή της γενικής αναισθησίας και των αντιβιoτικών. Η πρώτη λαπαροσκόπηση χρονολογείται από το 1891, όταν ο Γερμανός Kelling "κοιλιοσκόπησε" την κοιλιά ενός σκύλου.

## Πλεονεκτήματα
Οι κλασικές χειρουργικές επεμβάσεις όταν γίνονται με τη μέθοδο της λαπαροσκόπησης, παρουσιάζουν τα εξής πλεονεκτήματα:
# Μη σημαντικό χειρουργικό τραύμα
# Μεγέθυνση εικόνων 10-15 φορές και καλύτερος φωτισμός,
# Μικρότερη απώλεια αίματος,
# Μικρότερος χειρουργικός τραυματισμός επί των ιστών, με αποτέλεσμα:
## Γρήγορη ανάρρωση,
## Γρήγορη έξοδο από το νοσοκομείο,
## Χαμηλότερο κόστος νοσηλείας,
## Ταχεία επάνοδο στην εργασία,
## Έλλειψη μετεγχειρητικών επιπλοκών που έχουν σχέση με το τραύμα (διαπύηση, διάσπαση, κήλη κ.λπ.),
## Μεγάλη ελάττωση μετεγχειρητικού άλγους,
## Λιγότερες αναπνευστικές και καρδιαγγειακές επιπλοκές,
## Έλλειψη επαφής με το αίμα του ασθενούς, προφυλάσσοντας την χειρουργική ομάδα από την μετάδοση ιογενών λοιμώξεων όπως ηπατίτιδα και λοίμωξη με HIV,
## Μείωση της επίπτωσης δημιουργίας μετεγχειρητικών συμφύσεων.

## Αντενδείξεις
Παρόλο που η λαπαροσκοπική χειρουργική είναι μια ασφαλής μέθοδος, υπάρχουν περιπτώσεις όπου δεν ενδείκνυται. Οι βασικές αντενδείξεις περιλαμβάνουν:

**• Σοβαρές διαταραχές της πήξης του αίματος:** Ο αυξημένος κίνδυνος αιμορραγίας καθιστά την επέμβαση επικίνδυνη.

**• Προηγούμενες πολλαπλές κοιλιακές επεμβάσεις:** Η παρουσία εκτεταμένων συμφύσεων μπορεί να δυσχεράνει την ασφαλή χρήση των εργαλείων.

**• Σοβαρή καρδιοαναπνευστική ανεπάρκεια:** Η δημιουργία πνευμοπεριτοναίου (έγχυση CO2) μπορεί να επηρεάσει την καρδιακή και αναπνευστική λειτουργία του ασθενούς.

## Εφαρμογές
Οι σημερινές εφαρμογές της λαπαροσκοπικής χειρουργικής πέρα από την εδραιωμένη πλέον χολοκυστεκτομή, με την συνεχόμενη εκπαίδευση, τεχνολογική ανάπτυξη, απόκτηση σημαντικής διεθνούς και πανελληνίου εμπειρίας, η οποία διασταυρώνεται και συνεχώς εμπλουτίζεται με τις διεθνείς εξελίξεις, συμπόσια και συνέδρια, έχουν επεκταθεί σε ένα πλούτο επεμβάσεων άνω και κάτω κοιλίας περιλαμβάνοντας απλές και εξειδικευμένες επεμβάσεις όπως:
* Λαπαροσκοπική χολοκυστεκτομή με διερεύνηση του χοληδόχου πόρου σε συνδυασμό με διεγχειρητική χολαγγειογραφία, διεγχειρητική χοληδοχοσκόπηση και διεγχειρητική υπερηχοτομογραφία προς αντιμετώπιση περιπτώσεων χοληδοχολιθίασης και χολοκυστίτιδος.
* Λαπαροσκοπική αντιμετώπιση κήλης, η οποία κατέχει πλέον την θέση της στο πάνθεον των επεμβάσεων επιδιόρθωσης της κήλης. Η εφαρμογή της λαπαροσκοπικής μεθόδου τα τελευταία 6 έτη έχει περάσει από διάφορες τεχνικές οι οποίες εγκαταλείφθησαν, όπως plug repair και  IPOM (ενδοπεριτοναϊκή τοποθέτηση πλέγματος), μέχρι την εδραίωση της τεχνικής TEP (Ολική εξωπεριτοναϊκή επιδιόρθωση), η οποία εφαρμόζεται πλέον διεθνώς με μεγάλη επιτυχία, ελάχιστες επιπλοκές και χαμηλό ποσοστό υποτροπών (

Κατηγορία:Χειρουργική
Κατηγορία:Ιατρικές θεραπείες